יכול לערב עירובי חצירות בתנאי כו'. דווקא בזמן שב"ד מקדשין ע"פ הראי' אבל האידנא שבני א"י סומכין ע"פ החשבון ואין אנו עושין ב' ימים מספק אלא משום מנהג אבותינו בידינו ולפיכך אין מערבין בתנאי בזמן הזה לא עירובי חצירות ולא עירובי תחומין ולא עירובי תבשילין ולא שתופי מבואות (כ"כ הרמב"ם) וכ' ע"ז הטור ואדוני אבי הרא"ש ז"ל לא כ' כן מדכת' סתם בל' התלמוד דבב' ימים טובים של גליות מערב בי"ט א' ומתנה ולא כת' להא דהרמב"ם אלמ' תופס העיקר כדעת החולקים עליו כיון דשלחו מתם הזהרו במנהג אבותינו כו' לית לן לאחמורי טפי מנייהו וכיון דאינהו מצי מתנו אנן נמי מתנין: